[{"text_idx": "#000001", "text": "Gweinidog yr Economi yn cyhoeddi buddsoddiad sylweddol i gefnogi allforion Cymru"}, {"text_idx": "#000002", "text": "Wrth annerch cynhadledd flynyddol \u201cArchwilio Allforio Cymru\u201d, bydd Gweinidog yr Economi, Vaughan Gething, yn cyhoeddi raglen cymorth allforio lawn Llywodraeth Cymru ar gyfer 2023/24 a buddsoddiad o \u00a34 miliwn i\u2019w darparu."}, {"text_idx": "#000003", "text": "Bydd y Gweinidog yn ystyried y cynnydd a wnaed yn ystod y flwyddyn ddiwethaf i ddarparu Cynllun Gweithredu Allforio Llywodraeth Cymru ar gyfer Cymru, a chynlluniau uchelgeisiol ar gyfer y flwyddyn ariannol newydd sydd i ddod."}, {"text_idx": "#000006", "text": "Bu nifer o allforwyr llwyddiannus o Gymru \u2013 Cwmni\u0308au Allforio Enghreifftiol Llywodraeth Cymru \u2013 yn arddangos eu taith allforio yng nghynhadledd Archwilio Allforio Cymru, i dynnu sylw at bwysigrwydd allforio i dwf eu busnes. Mae\u2019r rhaglen Cwmni\u0308au Allforio Enghreifftiol yn tynnu sylw at lwyddiannau mentrau bach a chanolig Cymru (BBaCh) sydd eisoes yn allforio, er mwyn ysbrydoli eraill i fanteisio ar y daith allforio. Un o\u2019r busnesau hynny sydd wedi gweld llwyddiant yw Atlantic Service Company (ASC) yn y Coed Duon. Mae\u2019r cwmni wedi gweld twf aruthrol yn ystod y deng mlynedd diwethaf ac wedi symud i safle newydd yn haf 2022. Mae\u2019r twf hwn wedi digwydd bron yn gyfan gwbl drwy allforion ac mae\u2019r cwmni bellach yn gwerthu i dros 50 o wledydd ar draws pob cyfandir."}, {"text_idx": "#000007", "text": "Mae ASC yn parhau i annog busnesau i weithio gyda thi\u0302m allforion Llywodraeth Cymru a bu Gweinidog yr Economi Llywodraeth Cymru yn agor canolfan newydd y cwmni yn ffurfiol ddoe."}, {"text_idx": "#000009", "text": "\u201cMae allforio yn hanfodol i lawer o\u2019n busnesau, ac mae Llywodraeth Cymru wedi ymrwymo i\u2019w cefnogi i ehangu a llwyddo drwy ein Cynllun Gweithredu Allforio."}, {"text_idx": "#000010", "text": "\u201cDrwy ein Cynllun, rydym yn darparu ystod eang o gefnogaeth i fusnesau yng Nghymru i hybu twf mewn allforion yn y tymor hwy, er gwaethaf yr heriau parhaus yn yr amgylchedd masnachu byd-eang."}, {"text_idx": "#000011", "text": "\u201cRwy\u2019n falch o gyhoeddi\u2019r buddsoddiad gwerth miliynau o bunnoedd hwn er mwyn parhau i gefnogi busnesau Cymru i ddatblygu eu hallforion, o ystyried pwysigrwydd allforio i dwf busnesau a\u2019r economi drwyddi draw."}, {"text_idx": "#000012", "text": "\u201cRoeddwn hefyd yn falch iawn o agor canolfan newydd Atlantic Service Company ddoe yn ffurfiol ac mae eu twf a\u2019u llwyddiant o ran allforio yn ysbrydoliaeth gwirioneddol i fusnesau eraill ledled Cymru. Rwy\u2019n falch iawn ohonynt fel un o\u2019n Cwmni\u0308au Allforio Enghreifftiol. Rwy\u2019n annog allforwyr presennol ac allforwyr posibl i gysylltu a\u0302 Thi\u0302m Allforio Llywodraeth Cymru, trwy Busnes Cymru, i weld sut y gallwn helpu eu busnesau hwy hefyd.\u201d"}, {"text_idx": "#000014", "text": "\u201cOherwydd lefelau uchel o dwf, yn y deng mlynedd diwethaf yn enwedig, mae Atlantic Service Company yn rhy fawr i\u2019n cartref gwreiddiol ers deugain mlynedd gan symud i\u2019n safle newydd yn 2022."}, {"text_idx": "#000016", "text": "\u201cByddwn i\u2019n argymell unrhyw gwmni yng Nghymru sy\u2019n ystyried allforio i gysylltu a\u0302 Llywodraeth Cymru. Fydden ni ddim wedi tyfu mor gyflym fel cwmni oni bai am eu cefnogaeth.\u201d"}, {"text_idx": "#000020", "text": "Mae'r safbwyntiau a fynegwyd yma yn eiddo i'n defnyddwyr ac nid o reidrwydd yn adlewyrchu barn Y Cymro neu unrhyw gwmni yn gysylltiedig a Y Cymro."}]